**L’ORGANITZACIÓ DE L’ESPAI URBÀ (1/2)**

|  |  |  |
| --- | --- | --- |
| **GLOBALITZACIÓ I ESPAI URBÀ** | **TRANSFOR-MACIÓ DE L’ESPAI URBÀ** | • Des del final del segle XX, la **globalització econòmica** ha **transformat l’espai urbà** i ha generat un **nou tipus de ciutats**: les **ciutats globals**.• Les ciutats globals són **llocs privilegiats** perquè:– **Concentren les seus** dels principals bancs, borses i mercats financers. – Són **centres de producció** de les activitats més innovadores i dels serveis més avançats.– **Controlen** la gran majoria dels **intercanvis internacionals**.• **Principals ciutats globals**: Nova York, Londres i Tòquio. **Altres** centres importants: Hong Kong, Osaka, Frankfurt, París, Los Angeles, San Francisco, Amsterdam i Milà. |
| **TRANSFORMA-CIONS A LES GRANS CIUTATS** | • Les grans ciutats han fet **grans inversions**, tant **públiques** com **privades**: construcció de **noves infraestructures** de transports, **millors xarxes de telecomunicacions** i **nous serveis**.• Com a conseqüència de tot plegat, les grans ciutats han experimentat una **forta puja dels preus del sòl i dels edificis**. |
| **LES XARXES URBANES** | • Fluxos de tota mena uneixen les ciutats formant **xarxes urbanes**.• Al món actual, totes les xarxes urbanes estan **interconnectades** i formen una **xarxa global** que té les **grans ciutats com a *nodes* o punts de connexió**. Això les converteix en llocs privilegiats. |
| **DESIGUALTATS TERRITORIALS I SOCIALS** | **DIFERÈNCIES SOCIALS I TERRITORIALS** | • La globalització ha **agreujat les desigualtats socials i territorials** dintre de les ciutats.• **Noves zones privilegiades**. Les persones amb ingressos més alts viuen en urbanitzacions privades, a les zones més privilegiades de la ciutat.• **Zones marginades**. A la perifèria de les ciutats d’arreu solen existir bosses de marginació o zones d’assentaments precaris.• **Centre de les ciutats**. Hi ha hagut canvis, d'elitització o de degradació:– **Elitització**: s'han recuperat espais del centre històric (edificis o centres comercials), transformats en hotels o botigues de luxe. Aquests serveis exclusius provoquen l'augment dels preus del sòl i atreuen residents amb un nivell de vida alt.– **Degradació**: si els barris del centre es deterioren per manca d'inversions, apareixen zones degradades amb un dèficit de serveis. |
| **LA CIUTAT DIFUSA** | **LÍMITS ENTRE EL QUE ÉS RURAL I EL QUE ÉS URBÀ** | • A les **àrees metropolitanes**, es **difuminen els límits entre la ciutat i el camp**. La ciutat avança sobre el camp i es genera una **àrea on es barregen activitats urbanes i rurals**.• Es tracta d’una **zona molt dinàmica i canviant**, que pot rebre diversos noms: **ciutat difusa**, **àrea periurbana** o **franja rururbana**. |
| **USOS I FUNCIONS DE LA CIUTAT DIFUSA** | • A la ciutat difusa **s'hi instal·len activitats urbanes** que difícilment podrien situar-se dintre de la ciutat: urbanitzacions, polígons industrials, instal·lacions esportives, camps, centres comercials, aeroports, etc.• Es tracta d’una mena de **difusió de les funcions i activitats tradicionals de la ciutat** que ara es desenvolupen en un territori més extens. Per això es parla de **ciutat difusa**. |
| **CAUSES DE LA CIUTAT DIFUSA** | • El creixement de la ciutat difusa és causat bàsicament per l’**alt preu del sòl de la gran ciutat**, el desenvolupament del **transport privat** i l’augment de les **infraestructures viàries**, que faciliten l’apropament de certes àrees rurals a la ciutat. |
| **REPERCUSSIONS DE LA CIUTAT DIFUSA** | •Si no es duu a terme una planificació urbanística adequada, les **repercussions** del model de creixement de la ciutat difusa, amb un ús del sòl poc sostenible, **poden ser molt negatives** per aquestes raons:– **Consumeix molt sòl**.–  **Augmenta la necessitat de serveis**.–  **Exigeix una alta mobilitat de les persones**.–  **Desenvolupa un model social individualista**. |

**L’ORGANITZACIÓ DE L’ESPAI URBÀ (2/2)**

|  |  |  |
| --- | --- | --- |
| **ELS NOUS ESPAIS DE LES ÀREES METROPOLI-TANES** | **ELS NOUS ESPAIS** | • La **ciutat difusa** ha reorganitzat l'espai urbà i les funcions de la ciutat central.• Les **activitats industrials** abandonen el centre per instal·lar-se a la **perifèria de les àrees metropolitanes**. Se situen en àrees amb bona accessibilitat, i eviten els problemes de la ciutat central: congestió, alts preus del sòl, conflictes amb el veïnat...• L’aparició de **noves activitats econòmiques** ha creat **nous usos del sòl** destinats a la instal·lació de **parcs tecnològics i grans zones comercials**. |
| **RELOCALITZA-CIÓ DE L’ACTIVITAT INDUSTRIAL** | • Des de mitjans anys vuitanta, una **gran part de les indústries tradicionals** van començar a desconcentrar-se i es van establir a la **perifèria** d’aquestes metròpolis o de les seves àrees metropolitanes.• La construcció de noves autopistes i l’ampliació de les que ja hi havia han permès la **localització de les indústries lluny de la ciutat central**, però **a prop les unes de les altres** i a llocs amb **bona accesibilitat**. |
| **FUNCIONS DE LA GRAN CIUTAT O CIUTAT CENTRAL** | • Les **grans ciutats** continuen rebent **moltes inversions** i han reforçat el seu **paper d’enllaç entre l’economia mundial i  l’economia nacional**.• Les grans ciutats són el lloc elegit per les **multinacionals** per instal·lar els seus **centres de decisió i d’imatge**.• Aquesta situació comporta **canvis en l’ús de la ciutat central**, que va orientant-se a **serveis més especialitzats** per a empreses i activitats relacionades amb la cultura, el turisme, oci, comerç, etc. |
| **ELS PARCS TECNOLÒGICS** | • Els **parcs tecnològics** estan situats **prop de les ciutats**.• S'hi concentren **indústries d'alta tecnologia**, empreses pertanyents als sectors amb més capacitat per a innovar en el camp de la **microelectrònica**, la **informàtica** i les **telecomunicacions**.• Els parcs tecnològics treballen en estreta **col·laboració amb centres d’investigació i universitats**. |
| **ELS CENTRES COMERCIALS** | • Els **centres comercials** són **centres de consum, oci i relació** **social**.• Característiques:– Són **espais tancats**.– Són **espais d'ambient controlat** pel que fa a condicions físiques, com la temperatura, la humitat, la llum, etc.– Han de ser **espais segurs**. |
| **ELS PROBLEMES AMBIENTALS** | **REPTES ECOLÒGICS** | • La creació de nous nuclis urbans **altera l'espai natural** i crea un **espai** **humanitzat**. Les característiques naturals són explotades, modificades o utilitzades com a recursos per construir l'espai urbà.• El progrés de la **urbanització provoca**:– L'**escassetat de vegetació**. Un dels impactes ambientals principals, conseqüència de l’avenç de la urbanització, és el **desboscament** i la **manca de zones verdes**.– L'**escassetat d'aigua potable**, per l'**excés de consum** i per la **contaminació** de les capes freàtiques. – L'**augment de la contaminació atmosfèrica**, a causa del fum dels vehicles i de les fàbriques.– L'**increment de la contaminació acústica**, a causa del soroll dels vehicles, de les fàbriques, de la maquinària i del comportament incívic dels ciutadans.– L’**acumulació greu de residus sòlids**, degut al **consum massiu de les ciutats** (societat consumista), difícils de tractar i d'eliminar.– El **gran consum d'energia no renovable**. |